
     REPUBLIKA HRVATSKA							18. St-1095/17-6
     TRGOVAČKI SUD U OSIJEKU




R E P U B L I K A  H R V A T S K A
R J E Š E N J E

 Trgovački sud u Osijeku, po stečajnoj sutkinji Nadi Roso, na temelju prijedloga   sudskog savjetnika Augustina Jalšovec, u skraćenom stečajnom postupku nad dužnikom KAPETANIA NAUTIKA d.o.o. za usluge, Zagreb, Prilaz Vladimira Brajkovića 4, MBS: 080907283, OIB: 76359464513, zastupano po Martini Gajski, odvjetnici iz Gajski, Grlić, Prka i Partneri, odvjetničkog društva d.o.o. , Zagreb, Dalmatinska 10., dana 26. rujna  2017. g.,       


r i j e š i o   j e


OBUSTAVLJA SE  skraćeni stečajni postupak nad dužnikom  KAPETANIA NAUTIKA d.o.o. za usluge, Zagreb, Prilaz Vladimira Brajkovića 4, MBS: 080907283, OIB: 76359464513, a prijedlog FINE RC Zagreb od 08. svibnja 2017.g., za otvaranje skraćenog stečajnog postupka, te se odbacuje prijedlog Županijskog državnog odvjetništva u Osijeku za otvaranjem stečajnog postupka od dana 18. rujna 2017.g. 

Obrazloženje

Prijedlogom od 08. svibnja 2017. g. FINA RC Zagreb je predložila otvaranje skraćenog stečajnog postupka za dužnika KAPETANIA NAUTIKA d.o.o. za usluge, Zagreb, Prilaz Vladimira Brajkovića 4, MBS: 080907283, OIB: 76359464513, navodeći da dužnik na dan 04. svibnja 2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 33.846,26  kn te da nema  zaposlenih.
Uvidom u dokumentaciju koja se nalazi u spisu – potvrdu o blokadi računa i novčanih sredstava ovršenika,  izdanu od FINA RC Zagreb od 23. kolovoza  2017. g. (list 24 spisa)  sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi skraćeni stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.




U Osijeku 26. rujna 2017. g.


Zapisničar:      
Gordana Harc

                                                                                                             STEČAJNA SUTKINJA
							Nada Roso


	                                                      
   									  SUDSKI SAVJETNIK 
                                                                                                                  Augustin Jalšovec



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1.  FINA
2.  ŽDO Osijek na broj: S-DO-102/17
2.  dužnik putem punomoćnice Martine Gajski, odvjetnici iz Gajski, Grlić, Prka i Partneri,     odvjetničkog društva d.o.o. , Zagreb, Dalmatinska 10
3.   z.z. dužnika putem punomoćnice Martine Gajski, odvjetnici iz Gajski, Grlić, Prka i Partneri, odvjetničkog društva d.o.o. , Zagreb, Dalmatinska 10
4.   z.z. dužnika Caroline Elisabeth Petersson, 602 24 Norrköping, Strömparken 22, Švedska
5.   e-oglasna ploča uz Potvrdu FINE od 23.08.2017. g. (str.24 spisa)
6.   rj. obustavom
7.   kal. 05.11.2017

